Auto de fé

Un auto de fé (), pe auto-de-fé, anavezet ivez evel auto da fé, zo un termen portugalek ha spagnolek (skrivet auto de fe neuze) , deuet eus al latin actus fidei a dalv kement hag akt a feiz. "Aotodafe" eo ar stumm brezhonekEil Derez Diwan, Geriaoueg Istor, geografiezh, ekonomiezh, eil embannadur kresket, 1990, rann Istor, BG p. 2, GB p. 3; Pêr Drezen, GeriaoueEGI, ekonomiezh, geografiezh, istor, TES, 2007, p.16; MÉNARD Martial, Dictionnaire français-breton, Palantines, 2012, ISBN 978-2-35678-069-0..

Da gentañ e veze devet levrioù difeiz, evel a reas Paol Tars er Iañ kantved.
Goude e voe "embannet barnidigezhioù" an Inkizision, hag a-wechoù e veze barnet tud d'ar marv, da vezañ losket en bev meur a-wech. Kement-se avat a veze graet diwezhatoc'h, ha n'eo ket e-kerzh an auto-de-fé end-eeun.

Istor
Vizigoted
E Plaza Mayor Valladolid d'an 21 a viz Mae hag 8 viz Here 1559 e voe daou auto de fé. En hini kentañ e voe devet pevarzek dek, hag eskern ha delwenn unan all, ha seitek den all a voe pardonet gant ur binijenn. En eil e voe devet trizek den hag eskern unan all ha seitek all a reas pinijenn.

An div zevadeg-se eo a awenas Miguel Delibes pa skrivas e romant El hereje.

Cayetano Ripoll (1778 - 1826) zo ur mestr-skol es Valencia a voe diwezhañ den kondaonet d'ar marv, peogwir ne grede ket en dogmoù katolik, e miz Gouhere 1826 .

 Gant an Nazied 
Kentañ devadeg levrioù an Nazied a voe graet d'an 10 a viz Mae 1933 e Berlin. Meur a hini all a voe goude.

 En amzer diktatouriezh Francisco Franco 
D'an 30 a viz Ebrel 1939 e voe aozet un auto-de-fé e skol-veur Madrid gant ar Falanja, diwar skouer re an nazied. Devet e voe oberennoù Maksim Gorkiy, Sabin Arana, Sigmund Freud, Lamartine, Karl Marx, Jean-Jacques Rousseau ha VoltaireEsperanza Yllán Calderón, El franquismo, Madrid, Mare Nostrum S.A., 2006, p. 13 — ISBN 978-84-96391-39-0 .

E 2006 ez embannas ar romantour galizat Manuel Rivas e romant Os libros arden mal ("Al levrioù ne zevont ket mat", Los libros arden mal e spagnoleg), diwar-benn devadegoù levrioù e Galiza.

Lennegezh
 Voltaire, Candide (1759)
 Elias Canetti, Die Blendung  (1935)
 Tennessee Williams, Auto-da-Fé (1938)
 Roger Zelazny, Auto-da-Fé (1967)
 José Saramago, Memorial do Convento (1982)

 Notennoù 

 Daveoù 

 KAMEN Henry Arthur Francis, The Spanish Inquisition: A Historical Revision, Yale University Press, 1999, ISBN 978-0-300-07880-0 ; 
 LEA Henry Charles, A History of the Inquisition of Spain, Forgotten Books, 2010, ISBN 978-1-4400-8764-6 ;
 WHITECHAPEL Simon, Flesh Inferno — Atrocities of Torquemada and the Spanish Inquisition, Creation Books, 2003, ISBN 978-1-84068-105-5 ;

 MARTINELLI Franco, L'inquisition Espagnole, De Vecchi, Paris, 1987, ISBN 978-2-85177-044-8 ;

Rummad:Istor Portugal
Rummad:Istor Spagn
Rummad:Istor ar Gristeniezh
Rummad:Inkizision